**3-nji maksat. Sagdyn durmuş ýörelgesini üpjün etmek we ähli ýaşdaky hemmeleriň abadançylygyna ýardam bermek**

**3.4. 2030-njy ýyla çenli öňüni alyş çäreler we bejeriş arkaly ýokanç kesellerden wagtyndan ir ölümi üçden bir derejede azaltmak we pisihiki saglygy we abadançylygy saklamak**

**3.4.1. Ýürek-damar, howply täze döremeler, diabet ýa-da öýkenleriň dowamly kesellerinden ölümlilik.**

**Institusional maglumatlar**

**Gurama (guramalar):**

Bütindünýä saglygy goraýyş guramasy (BSGG)

**Esasy düşünjeler we kesgitlemeler**

**Kesgitleme:**

Ýürek-damar, howply täze döremeler, diabet ýa-da öýkenleriň dowamly keseller bilen baglanyşykly ölüm derejesi. Ýürek-damar, howply täze döremeler, diabet ýa-da öýkenleriň dowamly keselleri ýaly kesellerden 30-70 ýaş aralygynda ölüm ähtimallygy, onuñ haýsydyr bir başga sebäp boýunça (mysal üçin, şikes alma ýa-da WIÇ/SPID) ölmedik halatynda, ýürek-damar, howply täze döremeler, diabet ýa-da öýkenleriň dowamly kesellerden ölýän 30 ýaşly adamlaryñ göterimi hökmünde kesgitlenýär. Bu görkeziji ömrüñ dowamlylygy (sikl) usullaryny peýdalanmak bilen hasaplanyp çykarylýar (3.3 bölümdäki goşmaça maglumata seret)..

**Esaslandyrma:**

Ýokanç däl kesellerden (ÝDK) keselleme ýagdaýy ösüp barýan ýurtlarda ilatyñ garramagy bilen baglanyşykly çalt köpelýär. Ýürek-damar, howply täze döremeler, diabet ýa-da öýkenleriň dowamly keseller ÝDK-iñ esasy sebäpleri bolup durýar. Şu esasy sebäplerden ölmek töwekgelçiligini ölçemek ilatyñ arasynda ÝDK-den wagtyndan ir ölümiñ derejesine baha bermek üçin möhümdir.

**Konsepsiýalar:**

*Ölümiñ ähtimallygy:* her ýaşda ölümiñ gündelik derejesini hasaba almak bilen, adamyñ iki ýaşyñ arasynda ölmek ähtimallygy ölümlilik tablisasynyñ usullaryny peýdalanmak bilen hasaplanyp çykarylýar. Iki ýaşyñ arasyndaky ölüm ähtimallygyny ölümlilik diýip atlandyryp bolar.

*Ölümlilik tablisasy:* olaryñ ömrüniñ bütin dowamynda ölümliligi ýaş görkezijilerini hasaba almak bilen, şol bir wagtda doglan bäbekleriñ gipotetiki (çaklanylýan) toparynyñ ölümliligini görkezýän tablisa.

*Ýürek-damar, howply täze döremeler, diabet ýa-da öýkenleriň dowamly keseller*: ICD-10 – I00-I99, COO-C97, E10-E14 we J30-J98 klassifikasiýa laýyklykda ölümliligiñ sebäpleriniñ esasynda ýatan sebäpler.

**Teswirler we çäklendirmeler:**

Käbir sebäplere görä we sebitine baglylykda ölüme getirýän ýagdaýlaryñ sebäplerine berilýän bahalaryñ näbellilik diapazony giñ bolýar. Ölüm derejesiniñ ýokary bolan sebitlerinde maglumatlardaky tapawutlar we çäklendirmeler ölüme getirýän ýagdaýlaryñ belli bir global sebäplerine düşündiriş berlende seresaplylygyñ zerurlygyny güýçlendirýär. Nusgalary bellige alyş ulgamlarynda, demografik gözegçilik we öz hojalyklaryna gözegçilik ulgamlarynda werbal autopsiýa usullarynyñ peýdalanylmagy ölüm ýagdaýyny bellige almak boýunça degişli derejede hereket edýän ulgamlary bolmadyk jemgyýetlerde ölümiñ sebäpleri barada käbir maglumatlary berýär, ýöne şu maglumatlara barlag geçirilende we düşündiriş berlende, şeýle hem ölümiñ esasy sebäbiniñ anyklanmagy bilen bagly näbelliliklere baha berlende, ozalkylary ýaly, degerli kynçylyklar dowam edýär.

**Usulyýet**

**Hasaplama usuly:**

Görkeziji dört ädimde (hereketde) hasaplanyp çykarylýar:

1.BSGG-niñ ölümlilik tablisasyna baha bermek, ol 2012-nji ýylda taýýarlanan, BMG-nyñ Dünýäde ilat babatynda bütindünýä geljegi baradaky resminamasyna gaýtadan seredilmegine esaslanýar.

2. Ölümliligiñ sebäplerine baha bermek

3. 30-dan 70 ýaş aralygynda her bir bäş ýaş üçin esasy dört ÝDK-den ölümliligiñ ýaş görkezijilerini hasaplamak.

4. 30-dan 70 ýaş aralygyndaky ýaşda ýürek-damar, howply täze döremeler, diabet ýa-da öýkenleriň dowamly kesellerden ölmek ähtimallygyny hasaplamak.

Ölümiñ sebäplerine seljerme geçirmek peýdalanylýan usullar şol ýrtda elýeter bolan maglumatlaryñ tipine baglydyr:

Ölümiñ sebäpleri baradaky maglumatlary goşmak bilen, raýat ýagdaýynyñ namalaryny bellige almak boýunça ýokary hilli ulgamy bolan ýurtlar üçin örän möhüm bellige alyş peýdalanyldy, agza döwletler bu ulgamy, zerur bolanda, meselem, ölümiñ sebäbini habar bermek üçin, düzediş girizmek bilen, BSGG-nyñ ölümlilik boýunça maglumatlar binýadyna berýärler.

Ölümi bellige almak babatynda ýokary hilli maglumatlary bolmadyk döwletler üçin ölümlilik görkezijisi beýleki maglumatlary, şol sanda werbal autopsiýany peýdalanyp öý hojalyklaryna geçirilen gözegçiligiñ, nusgalary bellige alyş ulgamynyñ ýa-da öñüni alyş (dozor) edaralarynyñ, ýörite gözegçilikleriñ we gözegçilik ulgamlarynyñ maglumatlaryny peýdalanmak bilen hasaplanyp çykarylýar. Köp ýaglaýlarda bu maglumat çeşmeleri modelleşdirme çäklerinde birleşdirilendir.

30-dan 70 ýaş aralygyndaky ýaşda esasy dört ÝDK-den ölümiñ ähtimallygyna ÝDK-iñ esasy dört kategoriýasynda ölümliligiñ ýaş koeffisientlerini peýdalanmak bilen baha berildi. Ölümlilik tablisasynyñ usulyny peýlalanmak bilen 30-dan 70 ýaş aralygynda takyk ýaşda ölümiñ başga sebäpleri bolmadyk ýagdaýynda dört sebäbiñ islendik birinden ölmek ähtimallygy aşakda getirilen deñleme ulanylyp hasaplanyp çykaryldy. ICD peýdalanylýan kodlary: Ýürek-damar keselleri: I00-I99, Howply täze döremeler: C00-C97, Diabet: E10-E14 we Öýkenleriň dowamly keselleri J30-J98. Formulalar (1) 30-dan 70 ýaş aralygynda her bir bäş ýaş üçin ölüm hasaplamak üçin, (2) 5 ýyllyk ölümlilik görkezijisini her bir bäş ýaşda ölüm ähtimallygyna geçirmek we (3) ölümiñ beýleki sebäplerine garamazdan, 30-dan 70 ýaş aralygyndaky ýaşda ölümiñ ähtimallygyny hasaplamak, bu formulalary şu resminamanyñ 6-njy sahypasynda tapyp bolar:

ÝDK-e gözegçiligiñ global ulgamy: Görkezijileri (indikatorlary) kesgitlemek we we olaryñ spesifikasiýasy. Źenewa: Bütindünýä saglygy goraýyş guramasy, 2014 ý,

(<http://www.who.int/nmh/ncdtools/indicators/GMF_Indicator_Definitions_FinalNOV2014.pdf?ua=1> )

**Bölme:**

Jynsy

**Ýok bolan görkezijileri işlemek:**

* *Ýurduñ derejesinde*

Ölümiñ sebäpleriniñ ýokary hilli statistikasy bolan ýurtlar üçin, ýurt boýunça görkeziji bolmadyk ýyllar üçin interpolýasiýa / ekstrapolýasiýa geçirildi; ölümiñ sebäpleri baradaky maglumatlaryñ hili pes bolan ýa-da maglumat bolmadyk ýurtlar üçitn modelleşdirme peýdalanyldy. Doly usulyýeti şu ýerde tapyp bolar:

BSGG-nyñ usullary we ölümiñ global sebäpleri üçin maglumat çeşmeleri, 2000-2015-nji ýyllar. (<http://www.who.int/healthinfo/global_burden_disease/GlobalCOD_method_2000_2015.pdf> )

* *Sebit we global derejelerde*

Elýeter däl

**Sebitleýin görkezijiler:**

Ýurtlar boýunça ölümlilige berilýän bahalary sebäbi, ýaşy we jynsy boýunça jemlemek.

**Deñ gelmezlikleriñ çeşmeleri:**

Raýat ýagdaýynyñ namalaryny bellige almak boýunça ýokary hilli ulgamy bolan ýurtlarda bahalar kähalatda esasan iki sebäp boýunça tapawutlanýar: 1) BSGG ölümiñ sebäbi ýaramaz kesgitlenen ölüm derejesi boýunça görkezijileri gaýtadan paýlaýar; we 2) BSGG ölümiñ doly bellige alynmadyk ýagdaýyny düzedýär.

**Maglumat çeşmeleri**

**Beýan etme:**

Doly gurşap alýan we ölümiñ sebäbiniñ lukmançylyk sertifikasiýasy bolan ölümi bellige alyş ulgamlary ileri tutulýan maglumat çeşmeleri bolup durýar. Beýleki mümkin bolan maglumat çeşmeleri werbal autopsiýa bilen öý hojalyklaryna geçirilýän gözegçilikleri we nusgalary bellige alyş ulgamyny ýa-da öñüni alyş (dozor) edaralaryny öz içine alýar.

**Maglumatlary ýygnamak işi:**

BSGG ölümiñ sebäplerine berilýän bahalary çap etmezden öñ ýurtlar bilen geñeşmeleri geçirýär.

**Maglumatlaryñ elýeterliligi**

Häzirki wagtda 70-den gowrak ýurt BSGG-na ýaşy, jynsy we ölümiñ sebäpleri boýunça ölümlilik barada ýokary hilli maglumatlary yzygiderli tertipde berýär, beýleki 40 ýurt has pes hilli maglumatlary berýär. Şeýle-de bolsa, ölümiñ sebäplerine berilýän hemme zady öz içine alýan baha BSGG tarapyndan ulgamlaýyn görnüşde beýleki azga döwletleriñ (ilatyñ kesgitli çägi bolan) ählisi üçin her 3 ýylda hasaplanyp çykarylýar.

**Senenama**

**Maglumatlary ýygnamak:**

BSGG ýylda iki gezek elektron poçta boýunça hat ýollamak bilen, agza döwletlerden ölümiñ bellge alnyşy barada (ölümiñ sebäplerini görkezmek bilen) maglumatlary ibermegi haýyş edýär. Ýurtlar hemişelik esasda BSGG-na ölümiñ sebäpleriniñ her ýylky statistikasyny berýärler.

**Maglumatlary çap etmek:**

2016-njy ýylyñ ahyry.

**Maglumatlar bilen üpjün edijiler**

Milli statistika gulluklary we/ýa-da Saglygy goraýyş ministrlikleri.

**Maglumatlary düzüjiler**

BSGG

**Edebiýatlaryñ sanawy**

**URL:**

http://www.who.int/gho/en/

**Salgylanmalar:**

NCD Global Monitoring Framework: Indicator Definitions and Specifications. Geneva: World Health Organization, 2014

(<http://www.who.int/nmh/ncdtools/indicators/GMF_Indicator_Definitions_FinalNOV2014.pdf?ua=1> )

BSGG-nyñ görkezijisiniñ (indikatorynyñ) kesgitlemesi

(<http://apps.who.int/gho/indicatorregistry/App_Main/view_indicator.aspx?iid=3354> )

WHO methods and data sources for global causes of death, 2000–2015 (<http://www.who.int/healthinfo/global_burden_disease/GlobalCOD_method_2000_2015.pdf> )

Bütindünýä saglygy goraýyş assambleýasy, WHA66.10 (2014): Baş Assambleýanyñ ýokanç däl keselleriñ öñüni almak we olara garşy göreşmek boýunça Ýokary derejedäki maslahatynyñ Syýasy beýannamasy bilen baglanyşykly geljekki işler. Şol sanda 2-nji goşundy: Global gözegçiligiñ toplumlaýyn gurluşy, şol sanda 25 görkeziji we ýokanç däl keselleriñ öñüni almak we olara garşy göreşmek üçin meýletin global maksatlaýyn 9 görkezijiden durýan toplum. (<http://apps.who.int/gb/ebwha/pdf_files/WHA66/A66_R10-en.pdf?ua=1> )

WHO Global Action Plan for the Prevention and Control of Noncommunicable Diseases 2013-2020 (<http://apps.who.int/iris/bitstream/10665/94384/1/9789241506236_eng.pdf?ua=1> )